Lihapunane

**Lihapunane** ehk **lihakarva** on üks punastest värvitoonidest, toore liha värvi roosakas- kuni tumepunane.

Värvinimetust on kasutatud mineraalide, seente, taimede ja loomade välimuse kirjeldamisel, aga ka muu kohta, näiteks ilukirjanduses.

## Sõnavara
Igapäevakeeles võidakse, võib-olla inglise keele mõjul (*flesh color* 'ihuvärv'), kasutada sõna "lihavärv" ihuvärvi tähenduses, näiteks kosmeetikas, hobikaupade tutvustuses jm. Lihapunane ei sarnane toonilt ka heraldilise tinktuuri lihavärviga.

## Pildid

Cuts of meat at the Hintonburg Market (33700420143).jpg|Erinevad lihalõigud turuvitriinis
Raw Meat.jpg|Toore liha tükid taldrikul
'The Butcher's Shop', oil on canvas painting by Annibale Carracci.jpg|"Lihuniku pood". Annibale Carracci, 1580. aastate algus
Willem Gabron - Still Life.jpg|Vaikelu. Willem Gabron, 1645.–1681. aasta vahemikus
Péristyle du Grand Trianon 006.jpg|Lihapunasest (*incarnat*) marmorist sambad ja seinapaneelid Grand Trianoni lossis Versailles's


## Variatsioonid
Prantsuse keele värvisõnavara *rouge incarnat* roosakaspunane toonivahemik vastab üsna täpselt eesti keele lihapunasele, *incarnadin* on selle kahvatum variant.

Ernst Friedrich Glockeri "Grundriss der Mineralogie ..." kirjeldab lihapunast (*fleischroth*) kollase poole hoidvate punaste reas viimasena, st kõige punasemana, nimetades seda karmiinpunase natukese hallikasvalgega segamisel saadud kahvatuks punaseks, milles on ka veidi kollast ja pruuni. Näidismineraalidena nimetab ta barüüti (*Schwerspath*) ja aragoniiti (*Kalkspath*)

## Lihapunane looduses
Lihapunasena on kirjeldatud nii teatud värvusega marmorit kui ka graniiti. Kaltsedoni lihapunase värvusega erim on karneool, mida loetakse poolvääriskiviks ja kasutatakse ehte- ja nikerdkivina.

Marbre Rouge Saint-Pons.jpg|Punane marmor
Carnelian SiO2 (24658007600).jpg|Karneool toorkivina
Carnelian flame.jpg|Karneoolist skulptuur
Aragonite (Tazouta Mine, Middle Atlas Mountains, Morocco) 2.jpg|Punakas aragoniit

Taksonite ladinakeelsetes nimedes tähistab lihapunast värvi epiteet *carneolus* (*-oli*), *carneus* (*-a*, *-um*)  või *carnicolor* (*-colores*). Sageli on küll nii nimetatud ka heleroosa õie vm värvusega liike.

Russula vesca 01.JPG|Mage pilvik (*Russula vesca*)
Amorphophallus konjac-IMG 2154.jpg|Rivière'i titaanjuure (*Amorphophallus rivieri*) õisik
Rafflesia sumatra.jpg|Raitlille *[[Rafflesia sumatra]]* õis
Aesculus carnea BotGartenMuenster PurpurKastanie 6685.jpg|Punase hobukastani (*Aesculus × carnea*) õied
Cossus cossus Lahemaa 01.jpg|Pajumailase (*Cossus cossus]*) röövik

Lihapunasena on kirjeldatud maksaku, mageda pilviku ja ketas-kogritsliudiku viljakeha või osa sellest. Samblikuliik lihakarva porosamblik on saanud nime apoteetsiumidel vahel esinevast punakast värvusest.

Lihapunase õiega on õistaimed Rivière'i titaanjuur (*Amorphophallus rivieri*) ja raitlill (*Rafflesia* spp.), ka kuslapuusordi "Rosea" õied puhkedes.

Väga iseloomuliku lihapunase värvusega on pajumailase röövik, keda leiab viimases röövikujärgus nukkumiskohta otsivana teedel ringi liikumas.

Lihapunasena on kirjeldatud mitme linnuliigi jalgade värvust, näiteks merikajakas, jäälind.

## Vaata ka
* Inkarnaat
* Lihavärv
* Verevärv (heraldika)
* Veripunane

## Viited